130. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 19677 της 8/13 Απρ. 1999 (ΦΕΚ Β΄ 360) Σύσταση-Συγκρότηση πρωτοβάθμιου Υπηρεσιακού Συμβουλίου του Μετοχικού Ταμείου Πολιτικών Υπαλλήλων. ΄Εχοντας υπόψη: 1.Τις διατάξεις: α)Της παρ. 1β του άρθρ. 158, των παρ. 2 και 4 του άρθρ. 159, των παρ. 2, 4 και 5 του άρθρ. 160, της παρ. 2 του άρθρ. 161, του άρθρ. 162 και των παρ. 2, 3 και 5 του άρθρ. 163 του Υ.Κ. και των παρ. 9 και 17 του άρθρου δεύτερου του Νόμ. 2683/1999 (ΦΕΚ Α΄ 19). β)Των άρθρ. 36 παρ. 1 και 43 του Π.Δ/τος 410/1988 (ΦΕΚ Α΄ 191) και της παρ. Β4 του άρθρ. 40 του Νόμ. 1884/1990 (ΦΕΚ Α΄ 81). γ)Του άρθρ. 27 του Νόμ. 2081/1992 (ΦΕΚ Α΄ 154) με το οποίο προστέθηκε άρθρ. 29Α στο Νόμ. 1558/1985 (ΦΕΚ Α΄ 137). δ)Του Π.Δ/τος 251/1989 «Οργανισμός Μετοχικού Ταμείου Πολιτικών Υπαλλήλων» (ΦΕΚ Α΄ 118). ε)Της παρ. 1 του άρθρ. 19 του Νόμ. 2386/1996 «Ρυθμίσεις θεμάτων εθνικών κληροδοτημάτων, δημοσίων και ανταλλαξίμων κτημάτων και άλλες διατάξεις» (ΦΕΚ Α΄ 43) όπως αντικαταστάθηκε με την παρ. 5 του άρθρ. 12 του Νόμ. 2443/1996 «Τροποποίηση και συμπλήρωση του Τελωνειακού Κώδικα και άλλες διατάξεις» (ΦΕΚ Α΄ 265). 2.Το γεγονός ότι στο ΜΤΠΥ έχουν συσταθεί 3 θέσεις βαθμού διευθυντή. 3.Την αριθ. πρωτ. 1123812/1424/0006Α/14.11.1996 απόφαση του Υπουργού Οικονομικών περί μεταβιβάσεως της εξουσίας να υπογράφουν «Με εντολή Υπουργού» στο Γενικό Γραμματέα κ.λ.π.» (ΦΕΚ Β΄ 1052). Σελ. 502,44 Τεύχος 1348 Σελ. 76 4.Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του Προϋπολογισμού του Μετοχικού Ταμείου Πολιτικών Υπαλλήλων ούτε του Κρατικού Προϋπολογισμού γιατί με την παρούσα σύσταση δεν μεταβάλλεται ο αριθμός των μελών του υφισταμένου κατά την έναρξη ισχύος του Νόμ. 2683/1999 Υπηρεσιακού Συμβουλίου, αποφασίζουμε: 1.Συγκροτούμε στο Μετοχικό Ταμείο Πολιτικών Υπαλλήλων πενταμελές Υπηρεσιακό Συμβούλιο αρμόδιο για όλο το προσωπικό του ΜΤΠΥ ως εξής: α.3 μονίμους υπαλλήλους με βαθμό Διευθυντή από αυτούς που υπάγονται στην αρμοδιότητα του Υπηρεσιακού Συμβουλίου και υπηρετούν στην έδρα του. β.2 αιρετούς εκπροσώπους των υπαλλήλων με βαθμό τουλάχιστον Α΄, με τους αναπληρωτές τους. 2.Τα υπό στοιχείο α΄ μέλη της προηγούμενης παραγράφου ορίζονται από το Διοικητικό Συμβούλιο του ΜΤΠΥ. Κατά την πρώτη συγκρότηση τα ανωτέρω μέλη ορίζονται, σύμφωνα με τις διατάξεις της παρ. 9 του άρθρου δεύτερου του Νόμ. 2683/1999. 3.Με την απόφαση του ορισμού των μελών του Υπηρεσιακού Συμβουλίου, ορίζεται ως Πρόεδρος ένα από τα τακτικά μέλη του Υπηρεσιακού Συμβουλίου με αναπληρωτή του, επίσης ένα από τα τακτικά μέλη. Αναπληρωτές των 2 άλλων τακτικών μελών ορίζονται μόνιμοι υπάλληλοι με βαθμό διευθυντή από αυτούς που υπάγονται στην αρμοδιότητα του υπηρεσιακού συμβουλίου και υπηρετούν στην έδρα του. Κατά την πρώτη εφαρμογή τα ανωτέρω 2 αναπληρωματικά μέλη ορίζονται σύμφωνα με την παρ. 9 του άρθρου δεύτερου του Νόμ. 2683/1999. Στην περίπτωση που προεδρεύει ο αναπληρωτής του Προέδρου θα συμμετέχει ως τακτικό μέλος ο αναπληρωτής του προεδρεύοντος. 4.Εισηγητής ορίζεται με απόφαση του Υπουργού ο προϊστάμενος της Δ/νσης Δ/κής Υποστήριξης-Ακ. Περιουσίας με αναπληρωτή τον προϊστάμενο του τμήματος προσωπικού. 5.Χρέη γραμματέα στο Υπηρεσιακό Συμβούλιο εκτελεί υπάλληλος που ορίζεται με την αναπληρωτή του, από το Διοικητικό Συμβούλιο του ΜΤΠΥ. 6.Η θητεία των μελών του Υπηρεσιακού Συμβουλίου είναι διετής. Κατά την πρώτη εφαρμογή του νόμου αυτού, η θητεία των μελών του Υπηρεσιακού Συμβουλίου λήγει στις 31.12.2000. 2.Θ.α.129-130 Μετοχικό Ταμείο Πολιτικών Υπαλλήλων 7.Κατά την πρώτη συγκρότηση των πρωτοβάθμιων Υπηρεσιακών Συμβουλίων ως αιρετοί εκπρόσωποι των υπαλλήλων ορίζονται οι εκπρόσωποι που αναδείχθηκαν από τις εκλογές για να αποτελέσουν μέλη των από 1.1.1999 υφιστάμενων Υπηρεσιακών Συμβουλίων. ΄Όταν το Υπηρεσιακό Συμβούλιο κρίνει θέματα προσωπικού με σχέση εργασίας ιδιωτικού δικαίου, αντί των 2 αιρετών εκπροσώπων των μονίμων υπαλλήλων μετέχουν 2 αιρετοί εκπρόσωποι του προσωπικού με σύμβαση εργασίας ιδιωτικού δικαίου αόριστου χρόνου. 8.΄Εως τη συγκρότηση και λειτουργία του νέου Υπηρεσιακού Συμβουλίου εξακολουθεί να λειτουργεί το κατά την έναρξη ισχύος του Νόμ. 2683/1999 υφιστάμενο, με επιφύλαξη των διατάξεων της παρ. 15 του άρθρου δεύτερου του ίδιου Νόμου. 9.Οι υποθέσεις που εκκρεμούν στο Υφιστάμενο Υπηρεσιακό Συμβούλιο, πλην των αναφερόμενων στην παρ. 15 του άρθρου δεύτερου του Νόμ. 2683/1999, και οι οποίες δεν θα έχουν κριθεί απ’ αυτό, μέχρι τον ορισμό των μελών του νέου Υπηρεσιακού Συμβουλίου, κρίνονται από το Υπηρεσιακό Συμβούλιο που συγκροτείται με την απόφαση αυτή, χωρίς να απαιτείται νέα παραπομπή των υποθέσεων αυτών.